RICHMOND, CALIFORNIEN
Det er sgu Chevron-raffinaderiet, kan du se flammerne?
Chevron-raffinaderiet er lige eksploderet.
Igen, fandeme igen.
Vi bringer en vigtig oplysning til borgerne.
Der er sket en ulykke på Chevron-raffinaderiet,
indbyggere i Richmond bedes holde sig indendørs.
Gå indenfor, luk alle vinduer og døre,
sluk for alle varmeapparater, klimaanlæg og ventilatorer,
undgå at bruge telefonen med mindre der er tale om en livstruende situation.
- Det braser sammen, mand. - Raffinaderiet er lige eksploderet.
Ja, vi skal væk fra det her lort.
Chevron brænder.
En kæmpe brand på et af landets største olieraffinaderier
sendte massive røgskyer op i luften over Richmond, Californien.
15.000 indbyggere opsøgte de lokale hospitaler med helbredsproblemer...
Fra al røgen.
Det hele er kemikalier fra Chevron.
Det er, hvad der sker, når man bor i Richmond.
Bystyret hævder også, at det dårlige ry fra branden på Chevron
vil påvirke ejendomsværdier og livskvalitet.
Okay, drenge, kom så.
Ja, jeg ved det, jeg er på vej.
Jeg skal bare lige give ham den grønne på.
Hvor er sutten?
Her er den, værsgo.
- Kan du huske det? Farvel, elsker dig. - Elsker også dig.
Slog du hovedet? Gjorde det ondt?
Det bløder ikke.
Du har meget fattige mennesker,
kriminalitet, vold,
økonomisk desperation...
Du kan ikke komme ind i dette område og sige: "Lad os redde isbjørnene",
det vil de ikke bryde sig om.
Derovre ligger raffinaderiet og pumper forurening ud.
En økonomi baseret på forurening skaber rige og fattige.
Hvis du har været i Richmond
og kørt over broen til Marin-området
bliver du vildt overrasket over at se,
hvad der gemmer sig lige bag horisonten.
Der er økologiske fødevarer, solpaneler,
en økonomi, der bygger på sundhed, velvære og miljøet.
Jeg tænkte, det ikke kun er godt for Jorden,
det skaber også
investeringer, forretningsmuligheder, job.
Vi kan have en grøn økonomi, der er stærk nok
til at løfte folk ud af fattigdom.
GRØN FOR ALLE
Jeg sagde til mig selv, at det vil jeg bruge mit liv på.
- Goddag. - Hej.
Spørgsmålet er, hvem der kan samle landet om en grøn løsning for alle?
Grøn for alle.
Det er vores opgave.
Sådan begyndte denne utrolige koalition, Grøn For Alle.
Vi forsøger at skabe grønne løsninger for de fattigste.
Hvis vi kan skabe grønne job,
kan vi løse både økonomiske og miljømæssige problemer.
Vi har brug for noget konkret,
så folk kan se
almindelige mennesker blive uddannet til at gøre usædvanlige ting.
RICHMOND SOLENERGI JOBTRÆNING
Vi lever bogstaveligt talt i skyggen af Chevron-raffinaderiet.
Så I har en forureningsbaseret økonomi fra sidste århundrede,
og så har I fremtiden.
Michele er mester i at oplære folk i det her arbejde.
Når man bor i Richmond, ser man kun Richmond i nyhederne
af to årsager:
nogen bløder, eller noget brænder, ikke?
Hvis der er brand i raffinaderiet, kommer vi i nyhederne
og hvis nogen bliver skudt, kommer vi i nyhederne.
Jeg vil skabe nogle gode nyheder i Richmond.
Solenergi er et godt middel mod forurening
MICHELE MCGEOY STIFTER, SOLAR RICHMOND
og job er et godt middel mod vold,
og det fik mig til at stifte Richmond Solenergi.
Grønne job er en løsning, der er mulig for byer i hele landet,
fordi vi skaber jobmuligheder,
og samtidig spiller de en rolle
i den globale bevægelse, der renser kloden.
Det her er en graf over væksten for solcelle områder
De er vokset med cirka 50% om året,
hvilket betyder, at der er muligheder.
Der er penge i denne branche, ikke?
Siden jeg blev fyret, har jeg kun lavet mad, for det regner konen med.
Ikke, skat?
Hun sagde: "Okay."
Jeg prøver at få hjemmet til at fungere så godt som muligt,
for at minimere konflikterne. Jeg vil undgå konflikter.
PAUL MULDROW SOLAR RICHMOND ELEV
Jeg ved, at hun indimellem bliver frustreret
som regel sidst på måneden, når regningerne skal betales.
Hun er en fantastisk kvinde. Hun har sørget for mig.
Det er på tide, at jeg begynder at sørge for hende igen.
Ville det ikke være fedt at få solpaneler?
Jo.
De ville spare 450 kroner om måneden.
For 450 kroner kunne vi gå ud og spise
en eller to gange mere om måneden.
Eller betale en regning.
Undskyld...
Vær nu praktisk.
Et par i måske ti år?
Nej, vi har været sammen længere.
Ti år mere, det er lang tid,
men vi var kærester længere end de fleste.
GERRI MULDROW PAULS KONE
- Det var vi bare. - Vi har været gift i syv år?
Nej, vi har været gift i 11 år.
11 år, ja. Vi var sammen 13 år før det.
Så vi har været sammen i 24-25 år.
Vi er lidt gammeldags, bliver man gift, skal det vare hele livet.
Hvis der er problemer, løser man dem,
og den slags.
Ja, man prøver at løse dem.
Vi er stadig oversvømmet.
Vi købte vores hus,
og nu er det mindre værd end halvdelen af det, vi betalte.
Tvangsauktion.
Hvor ser du det henne?
Når det kommer på tvangsauktion, har de sedler på døren,
hvor der står, at banken har overtaget.
Nogle af vores naboer mistede deres hjem.
Naboer kom over til os
og var meget kede af det, men de sagde, de måtte flytte.
Nu tænker vi: "Okay",
hvem flytter næste gang, bliver det os?"
BESKÆFTIGELSES FORESPØRGSEL
Selvom vi udgør mindre en 5% af verdens befolkning,
HAL ARONSON LÆRER, SOLAR RICHMOND
bruger vi mere end 27% af dens energi.
Over halvdelen af USAs elektricitet er fremstillet på kul.
Kul er den største kilde til kulstof i atmosfæren
100 vogne med kul
holder et fossilt brændstof anlæg kørende én dag.
Én times sollys, der rammer jorden
svarer til al den energi,
som hver person på kloden forbruger på et helt år.
Der er ikke mangel på solenergi.
SUNGEVITY OAKLAND, CALIFORNIEN
Vi er en verdens største virksomheder for solenergi til privatboliger.
Vi har 280 lokale medarbejdere.
Vi har dertil 300 installatører på kontrakt i hele landet.
Prisen på solenergi er faldet markant
i de seneste fem år med næsten 80%.
Vi er ved at nå til et punkt,
hvor grøn energi kan konkurrere uden støtte,
så når vi udskifter og omdanner verden,
vil vi i stigende grad vælge elektricitet fra solceller, fordi det er billigere.
Verdenen vil hovedsagligt køre på solenergi i 2030.
Hvem skal lede det?
Hvem får gavn af det?
Hvor vil de job være?
WUXI, KINA
I min landsby havde vi ikke elektricitet.
Vi brugte petroleum og stearinlys i huset.
Jeg var syv år gammel, da vi fik elektricitet i landsbyen.
Da folk så elektrisk lys første gang,
troede de, det var magi.
I 2003 startede jeg min egen virksomhed for solenergi.
SOLENERGI WESTECH
Der er store vækstmuligheder i markedet for solenergi.
På Westech arbejder vi med forskning og fremstilling.
I begyndelsen havde jeg kun 15 folk.
Nu har jeg 15.000 i hele verden.
Vi vokser med 50% hvert år.
Okay, tak.
Teamwork er, når en plus en bliver elleve.
Min datter besøger mig på kontoret.
Hun siger: "Far, du har lavet en fejl!"
Min lærer siger, en plus en er to.
Jeg siger, at en plus en lig to er matematik.
En plus en lig elleve er økonomi.
Goddag, Elaine. Har du tid nu?
Ja, Elaine. Har du tid nu?
Jeg vil undervise min datter i grøn energi.
Jeg håber, hun vil gå ind i virksomheden, når hun bliver voksen.
Mange betragter cleantech revolutionen
der er i gang i verden, og de ser på Kina og spørger,
PEGGY LIU-CHAIR, USA-KINA SAMARBEJDE OM REN ENERGI
hvordan Kina har kunnet øse alle de penge ud
og anvende dem så hurtigt?
Det er frygt.
Energisikkerhed er national sikkerhed.
Hvis du har så stor efterspørgsel på energi,
er du nødt til at kunne levere den energi,
især i et land med 1,5 milliarder mennesker.
Hvis du ikke har nok olie,
hvis du ikke har nok kul eller naturgas,
ender det med oprør i gaderne.
Den eneste reelle løsning på problemet,
der ikke skaber konflikt med andre lande,
er bæredygtig energi.
Kina er et skridt foran, fordi den kinesiske regering tror på,
at klimaforandringer er virkelighed.
De tror på, at klimaforandringer er skabt af mennesker.
Kina er i dag førende
med at implementere bæredygtig teknologi hurtigt
og i stor skala.
GENTÆNK ENERGI GENSKAB VERDENEN
USA-KINA REN ENERGI FORUM CHENGDU, KINA
I dag tror jeg på, at Kina har industriel magt.
JIGAR SHAH CLEANTECH ENTREPRENØR, USA
Det har større kapacitet til at fremstille vindenergi,
end noget andet land i verden.
Det har større kapacitet til at fremstille solenergi,
end noget andet land i verden.
Bæredygtig energi er den største mulighed for rigdom i det 21. århundrede,
og USA og Kina slås om
at blive den største økonomiske magt.
Det er for alvor et kapløb,
og den, der først kan anvende solteknologi i størst omfang, vinder.
De får flest job,
de får flest iværksættere med milliarder i ryggen,
og det bliver dér, det kan betale sig at gøre forretning.
En tynd PV krystal
er som et tyndt stykke glas.
Det er lavet af samme slags glas, vidste I det?
- Silikone? - Det er rigtigt.
Det er lavet af silikone, men det er yderst raffineret.
De kan få det til at...
Mennesket har endeligt udnyttet sollys med Bell solbatteriet.
Lad solen skinne på det, og du får elektrisk strøm.
Solenergi er amerikansk teknologi.
Det første solbatteri i handlen var fra Bell Labs i 1954
MIKE STRYKOWSKI LÆRER, SOLAR RICHMOND
det blev anvendt og skabt gennem rumprogrammet.
Den første solcelle, der blev sendt op, virkede i uger, måneder, år,
årtier... den blev bare ved.
Da det skete, blev sollys energikilde for satellitter.
USAs regering fortsatte med at fremme solenergi under rumkapløbet.
Kennedys måne eksperiment
var vigtigt for at vise landet
at hvad man troede var umuligt,
rent faktisk var muligt.
Vi vælger at tage til månen i dette årti og gøre andre ting,
ikke fordi det er let, men fordi det er svært,
og fordi det vil organisere og vise omfanget af
vores bedste energier og færdigheder,
fordi det er en udfordring, vi er villige til at tage på os
og uvillige til at udskyde,
én, som vi er fast besluttet på at vinde.
At besidde den form for lederskab
og samle landet omkring et fælles mål
med en regering, der var villig til at foretage de investeringer
i teknologi, gjorde det muligt at rejse til månen
og udløste en ny tidsalder med teknologiske fremskridt.
Når jeg hører ordet "miljøforkæmper",
tænker jeg på mennesker, der går rundt og planter blomster
og samler flasker op.
EDDIE WILTZ SOLAR RICHMOND ELEV
I Richmond findes ikke miljøforkæmpere,
folk har andre ting at tænke på.
Jeg tænkte ikke over de her ting, før jeg kom ind på kurset.
Jeg gik på universitetet, men det var ikke noget for mig.
Vi sad og talte om Sokrates i timerne.
Jeg kunne ikke se det vare ved.
En masse job til mindsteløn.
Hvis du ikke går på universitetet, kan du stadig få et godt arbejde,
men det er meget sværere.
Det er meget sværere.
Min far voksede op i en by, der ligner Richmond i Californien.
Han voksede op i den fattigste del af Memphis,
og han levede i ren fattigdom.
Han var dog i stand til at tage en universitetsuddannelse,
og så sende sin lillebror på universitet
og til at sende mig og mine søstre på universitet.
Det er den største sok, jeg har set.
Hvor har du de sokker fra?
Han plejede at sige,
at du selv må foretage den indre øvelse
at kravle op ad stigen og ud af fattigdom,
det er enhvers eget ansvar.
Min far sagde også, at samfundet har et ansvar,
samfundet skal sikre, at alle børn har en stige at kravle op ad,
og det er problemet i byer som Richmond.
RICHMOND STOLTHEDENS OG VILJENS BY
Før i tiden var det ok, at du ikke gik på universitetet,
du kunne få et ufaglært arbejde, vi havde meget industri.
Nu er mange af disse job flyttet til udlandet.
Så vi er havnet i en situation, hvor lavtlønnede mennesker
skal tage seks trin for at komme ud af fattigdom,
mens stigen kun har fire trin.
Så når vi taler om grønne job,
handler det om at sætte grønne trin på mulighedernes stige.
Hvis vi vedtager de rette tiltag,
kan almindelige mennesker stå op om morgenen,
tage deres arbejdsstøvler og grønne hjelme på
og gøre arbejdet.
Middelklassens fortaler Van Jones' nye bog,
GRØN ARBEJDSØKONOMI VAN JONES
der i denne uge debuterer på New York Times' bestseller liste,
hedder "Grøn Arbejdsøkonomi -
én løsning på vores to største problemer."
Van Jones præsenterer en plan for en grøn økonomi,
som han mener, kan afhjælpe den økonomiske ulighed.
70% af problemerne med global opvarmning findes i vores byer.
Vi kan ikke fjerne global opvarmning uden at gøre vores byer grønne,
og vi kan ikke gøre byerne grønne uden at gøre ghettoen grøn.
Det er hér, vi begynder vores arbejde,
den eneste måde at redde isbjørnen på er at redde lokalområdet.
Det er BBC World, vi var til mødet i morges
Hej. Fint.
Jeg tror ikke, balancen mellem mit arbejde og mit privatliv kunne være værre.
Hvis jeg får fire timers søvn, er det en god ting.
Men vi er i det første minut,
på den første kilometer,
af et meget langt maraton.
Du kunne sætte folk i arbejde lige nu med at give USA ny, ren energi.
Det er, hvad denne bevægelse går ud på.
TOG SPOR
RÅDHUSET I RICHMOND
Som følge af branden på Chevron-raffinaderiet i Richmond
BYRÅDSSAL
GAYLE MCLAUGHLIN BORGMESTER
kom 15.000 mennesker på hospitalet med luftvejsrelaterede sygdomme.
Vi er i undtagelsestilstand.
Hvorfor er vores by førende i død og sygdom?
Folk har stadig symptomer,
og nogle kan udvikle sig til alvorlige sygdomme,
som kræft eller hjerteproblemer.
Dagen efter branden hævede Chevron prisen på benzin,
så beboerne i denne by betaler for deres brand,
og jeg tror, de tjente tre milliarder i sidste kvartal?
Det faktum, at de lagde en masse penge til valgkampagner
for byrådsmedlemmer, gav Chevron særlige privilegier.
Olie-giganten Chevron kræver mange millioner tilbage i skat
for sine ejendomme.
Samtidig offentliggjorde Chevron i dag et stort overskud.
Da jeg stillede op til byrådet vandt jeg ved at bekæmpe
en stor koncern, der iværksatte
en decideret kampagne mod mig.
Vi har en vision
om at skabe grønne job, der både giver indbyggerne en indtægt
og viser, at vi kan opfylde vores energibehov.
Denne by kan drives på solenergi, hvis den politiske vilje er der.
Der er en svingdør mellem regeringer og dem, der kæmper for fossile brændstoffer,
så de i høj grad er beskyttet mod konkurrence.
Vi støtter energikilder, der sviner, med investeringer og skatterabatter
vi raffinerer dem i lokalområder, der allerede er marginaliserede
og udstødte som Richmond.
De har samlet så meget rigdom og magt,
at vi er nødt til at skifte energiforsyning,
og det vil ændre magtbalancen.
Hvis vi fik fuld skatteindbetaling fra Chevron,
ville vi have så mange penge,
at vi kunne bruge dem på at sætte den grønne økonomi i gang.
Energipolitik er socialpolitik.
Fordi solenergi er bredt fordelt,
fordi det er lokalt,
fordi det kan ejes af de samme, der bruger det, kan vi skabe
en mere retfærdig, renere verden med lavere omkostninger.
Det er en forbløffende omstilling,
der lægger magten i folkets hænder, i både bogstavelig og overført forstand.
Det er muligt med solenergi.
Her er formlen for strøm,
Volt gange ampere er lig med watt.
Watt er strøm.
Det er skræmmende at være i lære til et nyt arbejde i 40'erne.
Det er meget skræmmende, for du ved ikke
inderst inde, om din alder er et problem.
Nu er jeg ikke med.
Ja, du skal gå tilbage.
Se, du har otte moduler.
Ja.
- En streng... - Er 12.
- 12 volt og? Hvor mange ampere? - Én.
Jeg har en universitetsgrad og ikke noget arbejde.
Så det er helt klart skræmmende.
- Når du sætter en ledning ind parallelt... - Stiger ampererne.
Så hvor kommer de 24 fra?
Det er watt.
Den frygt er min motivation.
Du satte ikke de to strenge sammen serielt,
du satte dem parallelt.
Du er så tæt på at ramme plet, mand. Godt klaret.
- Har du et kabel til? - Dernede.
Tag det stykke ledning, det er perfekt.
Nu skal du finde den positive pol.
Okay, den her er god. Er det den positive positive?
Ja, det er den positive positive.
- Og på den anden side? - Den er parallel.
Godt. Pas på dit hår, det blæser, Paul.
Jeg troede ikke, det ville være let at få en ventilator til at køre på solpaneler.
Det er køligt, selv om jeg sidder i solen.
Hvad har du gang i, Rick?
Vi har fundet en musikdåse.
Vi besluttede at sætte strøm til den med solpaneler.
Tænd på kontakten.
Det går for stærkt.
Se der.
Vi kunne ikke genkende sangen.
Vi kunne ikke genkende sangen,
fordi der løb for mange volt igennem.
Korrekt.
Så halverede vi det.
Klar?
Stevie Wonder.
Og den kører på sol.
Fedt.
Hippierne begyndte at bruge solenergi i 70erne.
Ja, de skøre blomsterbørn, som alle hader, havde ret.
Det var da ikke "de hippier", det var "vi hippier", ikke?
Ja.
De første tilhængere var folk, der bekymrede sig om miljøet.
Men da det nåede bredt ud,
ATOMBOMBER ER KUN SIKRE PÅ SOLEN
var det i en blanding af uafhængighed og nødvendighed.
De olieproducerende arabiske lande
har besluttet at anvende deres olie som politisk våben.
De vil reducere olieproduktionen med fem procent...
Solenergi industrien blev meget udbredt
under oliekrisen i 1970'erne.
OLIEKRISEN I 1973
Der er ikke mere benzin.
Vi må se de hårde fakta i øjnene.
Vi forbruger nu mere energi, end vi producerer.
I Præsident Nixons tid hævede OPEC oliepriserne på et døgn
og chokerede landet.
Der bliver mindre olie,
og problemet vil være forsyning, ikke pris
MANA AL-OTAIBA PRÆSIDENT, OPEC
Når du er tørstig i ørkenen,
er du parat til at betale de penge, du har
for et glas vand.
Vi så det igen med Præsident Carters regering
under den iranske revolution.
OLIEKRISEN 1979
Iranerne skar ned på forsyningen, og olieprisen i USA skød i vejret.
Vi var bange for at løbe tør for olie,
for ikke at have nok olie, og den blev rationeret.
Denne uacceptable afhængighed af olie fra udlandet,
truer vores økonomiske uafhængighed
og vort lands sikkerhed.
Præsident Carter satte faktisk energipolitiske mål.
Han ønskede, at 20% af vores energi skulle være bæredygtig ved år 2000.
Når vi i dag anvender solens kraft, bruger vi den energi,
Gud har givet os,
den mest bæredygtige form for energi, vi nogensinde vil opleve.
Den bruges til at erstatte vores svindende forsyning af fossile brændstoffer.
Solenergi forurener ikke vores luft eller vores vand,
vi løber ikke tør for den.
Ingen kan indføre handelsforbud mod solen
eller afbryde leveringen til os.
Præsident Carter satte solpaneler på Det Hvide Hus.
Ronald Reagan fjernede dem dagen efter sin indsættelse.
En af Ronald Reagans sekretærer sagde endda,
at solenergi ikke var en teknologi, der passede til en supermagt.
Vi stod tilbage med alle disse gode teknologier til sol, vind, lagring,
der var opfundet i USA,
men vi havde ikke det politiske grundlag til at udnytte dem for alvor.
Olieindustrien modtager 20-30 milliarder dollar om året
i subsidier fra den amerikanske regering.
Når du har et system, der har eksisteret i 100 år,
som du har tjent penge på i 100 år,
er det sidste, du ønsker, forandring,
der vender hele systemet på hovedet.
VINDMØLLER FÅR TEMPERATURER TIL AT STIGE
Olie og gas producerer kæmpe mængder energi.
Det gør vind og sol ikke.
Vi kan ikke bygge nok solpaneler og vindmøller.
Det ville stadig være fossile brændstoffer...
Jeg vil have en energipolitik, der virker,
ikke alt det sludder om at støtte vind og solenergi.
ATLANTA, GEORGIA
Jeg elsker Syden.
Solenergi giver mening for Syden, fordi...
Se! Se udenfor! Se solskinnet.
Solenergi er nu så billigt,
forsyningsvirksomheder ser solenergi som en trussel,
DEBBIE DOOLEY STIFTER, GREEN TEA KOALITION
og de begynder virkelig at kæmpe nu med alt, hvad de har.
Den såkaldte Green Tea Koalition siger, de vil bryde
et uretfærdigt monopol, som statsloven giver energiselskaber for at levere el.
Solenergi er ifølge dem måden at gøre det på.
Green Tea Koalitionen
bad staten Georgias myndigheder om at inkludere solenergi
i deres samlede ressourceplan.
Republikanerne stod i spidsen.
Men vi står over for en kamp, vi blev angrebet.
Trods støtte fra Tea Party,
vil en politisk gruppe, stiftet af milliardær-brødrene Charles og David Koch,
bede Georgias energilovgivere om at afvise den nye solenergiplan.
Følg pengene.
Koch-finansierede grupper som ALEC og Americans for Prosperity
vil tage alle lokale midler i brug for at stoppe solenergi.
Energiuafhængighed og frihed er ikke Demokraternes politik,
det er ikke Republikanernes politik, det er amerikanernes politik.
Når Kina bevæger sig fra at være hele verdens fabrik
til at være hele verdens cleantech laboratorium,
arbejder vi med partnere over hele verden,
på at bruge store mængder kapital til at købe udstyr
og installere det i store landområder i Kina.
Vi gør det i kinesisk tempo,
på ét øjeblik.
SHANGHAI BANEGÅRD
Regeringen giver mere og mere støtte til ren energi.
De sørgede for bankens støtte. Jeg fik et lån til lav rente.
De udstedte en lov.
Og regeringen begyndte at forfremme lokale
for at kunne bruge mere solenergi.
Vi regner med at skabe 8.000 job
til de arbejdsløse i Texas.
Mit projekt om en solenergiby er støttet af Texas' guvernør.
Det er Perry. Han er min ven.
Han støtter mig i at fremme solenergi i USA.
GUVERNØR RICK PERRY
Jeg sagde det jo.
Jeg har en drøm.
Jeg vil til USA og købe land til at bygge en by drevet af solenergi.
Byen rummer fabrikken,
et træningscenter, konferencecenter,
hotel og stormagasin for solenergi.
Det er min drøm.
Når byen er bygget, kan vi bruge gratis energi
og skabe job og spare penge.
Grøn for Alle er en del af en meget større bevægelse,
der forsøger at komme med klimaløsninger,
der skaber job og stiller os bedre.
Vi prøver at få en lov igennem Kongressen i år,
det bliver meget hektisk.
Det er første gang, jeg har hørt Jana være virkelig frustreret,
for hun skal være alene med to syge børn i en uge, så hun spørger:
"Hvorfor er du nu væk igen?"
"Jeg forstår ikke, hvorfor det er så vigtigt."
Alt sådan noget,
det er hårdt.
Vi har en mulighed for
at løse to af de største kriser, dette land nogensinde har stået i.
UDVALGSHØRING OM ENERGIUAFHÆNGIGHED OG GLOBAL OPVARMNING
En økonomisk katastrofe og en klimakrise.
Vi har en mulighed
for at gøre noget, ingen generation i amerikanere
nogensinde har haft mulighed for.
Vi kan skabe en grøn økonomi,
vi kan forbinde de mennesker, der har mest brug for arbejde
med det arbejde, der er mest nødvendigt at udføre.
Og bekæmpe forurening og fattigdom samtidig.
USA har en chance for at vende tilbage til sin rødder
som verdens førende økonomi,
ikke fordi vi er verdens førende forbrugere,
men fordi vi er verdens førende producenter.
Det gik jo godt.
Vi fik 500 millioner dollar til en lov om grønne job.
Det er fantastisk. Fremragende dag!
Fremragende dag! Tak.
Vi er bare ved at ændre verden, Amerika.
Ingen autografer. Hvordan går det?
Jeg vil ikke arbejde på Chevron-raffinaderiet.
Jeg vil ikke være midt i
alle de kemikalier og gasser og alt det.
Jeg tænker fremad,
jeg tror, det påvirker mange mennesker på længere sigt.
Som da min far døde af kræft.
Det er bare noget, jeg er bange for
Jeg kender det her.
Det er dig og din far.
Mand, hvor I kildede mig.
I Richmond er der ikke mange jobmuligheder lige nu.
JUANITA WASHINGTON EDDIES MOR
Mange industrier er flyttet herfra.
Jeg vidste, du ville blive ingeniør en dag,
du ville altid vide, hvordan ting virkede.
Jeg håber, at Edward kommer ud af kurset
med færdigheder og viden, som kan hjælpe ham resten af livet,
og at han kan klare sig selv.
Jeg vil bare gerne have et arbejde.
Det behøver ikke være et grønt arbejde.
Jeg vil have et arbejde, der betaler godt.
Jeg var til solenergi-timen, gik ind,
og så en plads ved siden af en smuk pige, så jeg satte mig ned.
Tierra taler meget, så hun startede en samtale.
- Ja? - Ville du markere spærene?
Tierra vidste allerede meget om solenergi og byggeri.
Så hun kunne hjælpe mig meget,
for jeg var helt ny, og vidste ikke rigtig noget.
Mens jeg arbejdede med hende, fik jeg interesse for solenergi.
Det er sjovere, når der er en smuk kvinde til at hjælpe.
Du og Tierra arbejder sammen, okay?
Bær den sådan, bær den herover.
De fleste kvinder er måske bange for elektricitet.
Det lyder farligt, men jeg føler mig ret sikker
i de ting, jeg har lært.
TIERRA ANDREWS ELEV, SOLAR RICHMOND
Jeg vil bare gøre alt, som jeg skal.
Stram det bælte.
Bukserne skal ikke være hernede.
Det er varmen, han ser syner.
Jeg ser frem til at installere
et rigtigt solpanel i et hjem,
for jeg har aldrig tænkt over de her ting.
Jeg ved, at jeg kan blive installatør.
En husejer i kystområdet
fik i dag gratis arbejde for tusindvis af dollar,
og samtidig lærte en gruppe unge et nyt håndværk.
Det kan man kalde en win-win situation.
Gå hen til det første vinkeljern.
Det er nu, vi skiller os fra...
Der? Det ser fint ud der.
Sig til, når du har den.
Lad os sætte den her,
og få den på plads, fint.
Perfekt.
Da jeg først fandt ud af, hvad solenergi er,
og hvordan du kan forsyne dit hjem med den energi,
ville jeg gerne sætte solpaneler op på mit eget hus
og spare nogle penge.
Fem, fire, tre, to, en...
- Nul. - Solenergi!
Det er gratis energi fra solen, du får lige nu.
Det er løgn.
Du producerer mere, end du forbruger lige nu.
Så jeg betaler ikke noget lige nu?
- Ikke lige nu. - I dette øjeblik.
Jeg skal ikke betale noget. Hallo, de tal kan jeg lide.
Skal vi gøre det her i Oakland?
- Jeg bor i Oakland. - Ja, vi gør det i Oakland.
Hvorfor ved jeg ikke noget om det?
Du får mit kort.
Giv mig dit kort... de gør det i Oakland...
Gud, kan jeg få solenergi?
Jeg kan blive drevet af solenergi?
Obama, Obama, Obama...
Fra i dag må vi tage os sammen
og begynde arbejdet med at genopbygge Amerika.
Vi vil anvende solen og vinden
og jorden som brændstof til vores biler og fabrikker
for at opfylde de krav, en ny tid stiller.
For første gang har vi en præsident,
der tager miljøet og energi og klimakrisen alvorligt.
Jeg fik et opkald fra Carol Browner,
der er Obamas "zar" på energiområdet
og...
hun vil gerne have mig med på sit hold.
Hun sagde, at hun stod med store udfordringer i Det Hvide Hus,
og at en person med mine evner kunne gøre en stor forskel.
Bortset fra, at vi skal flytte familien
og den slags, som jeg tror,
JANA CATER VAN'S KONE
vi kan løse,
hvis det er den beslutning, du træffer, hvis det er det, du vil,
finder vi ud af det.
Min største bekymring er, om du kan lede Grøn for Alle,
som i mine øjne er meget vigtigt.
Jeg ved ikke, om Det Hvide Hus
er den bedste måde at bruge dine evner i offentlighedens interesse.
For mig er kriteriet ikke
at få det bedste på mit CV,
den arv, jeg gerne vil give mine børn, er, at jeg skaffede arbejdspladser
og fik ting til at ske.
- Har vi mere tape? - Ja.
-En aktivist i kystområdet, der i årevis
har kæmpet mod systemet, flytter nu ind i systemets epicenter,
Det Hvide Hus.
Præsident Obama har udpeget Oaklands Van Jones
til at være Det Hvide Hus' særlige rådgiver for grønne job.
Jeg flytter familien til D.C.
Jeg føler mig helt vildt heldig.
Hvis du havde sagt til mig for tre måneder siden:
"Hvad er det bedste job, du kunne få i Det Hvide Hus?
Det bedste job, uden sammenligning.
Og så putter vi flødeskum og krymmel på."
Det ville stadig kun være halvt så godt som det job, jeg har fået.
Jeg kan vælge de problemer, jeg vil løse
og få kæmpe støtte til at løse dem.
Alt efter hvordan du regner det ud,
et sted mellem 6 og 13 milliarder dollar,
til energieffektivitet i bygninger.
Det er en løsning, der gavner miljøet
ved at spare energi
og reducere CO2-udledningen, hvilket sparer penge.
Jeg synes, vi skal renovere hver eneste bygning i USA.
Jeg har myndigheden til at undersøge det for Det Hvide Hus.
Jeg synes, vi skal gøre en større indsats
for at skabe grønne job i landområderne.
Jeg har myndigheden til at det.
Jeg kan beslutte, at det er problemer, vi skal løse og ordne.
Det er et godt arbejde.
Vi har nu præsidentens særlige rådgiver for grønne job, Van Jones, igennem.
Barack Obama vil støtte
mennesker med store ideer,
så de kan konkurrere og udløse en bølge af innovation,
en bølge af iværksætteri til små virksomheder,
så vi kan få nye folk på banen,
ruske op i energisektoren og skabe nye job.
TILLYKKE
Sidste semester gik jeg på universitetet, og det var ikke noget for mig.
Jeg kunne ikke lide at sidde i klassen, og jeg kunne ikke lide skolen.
Jeg fandt det her kursus, og det har åbnet helt nye muligheder for mig,
som jeg aldrig havde tænkt over.
Jeg kunne ikke engang hamre et søm i, før jeg kom herind.
Nu kan jeg hamre ni i på et minut, takket være André.
Jeg vil takke mine klassekammerater for at hjælpe mig,
jeg elsker jer alle,
og jeg værdsætter alt, hvad I har gjort for mig, tak.
I arbejder på at forbedre jeres liv
for jer selv og for jeres familier.
I er med til at ændre billedet af Richmond
for I viser andre byer, at Richmond er parat,
vi er parate til de grønne arbejdspladser,
det er vi.
Øjeblikket, vi alle har ventet på...
Paul Muldrow...
Edward Wiltz den anden...
Eddie, Eddie, Eddie...
Det er fantastisk, jeg er så stolt af ham.
Det har været et langt, sejt træk, siden hans far døde,
og mit hjerte er fuldt,
mit hjerte er så fuldt.
Tak.
Jeg er stolt af dig, jeg er så stolt af dig.
Jeg er klar til at gå på arbejde, lige nu. Vi kan begynde.
NEDSAT FART FORUDE
UNDTAGELSESTILSTAND
Orkanen Sandy bevæger sig vestover, og efterlader hidtil usete ødelæggelser.
Mere end otte millioner mennesker er uden strøm.
Efter Sandy indså vi,
at global opvarmning er en trussel for os alle.
I erhvervslivet arbejder vi med fakta,
og 99% af verdens forskere er enige om,
DAVID CRANE DIREKTØR, NRG ENERGY
at det her, uden skyggen af tvivl, er ved at ske,
og at det kan have katastrofale følger for menneskeheden.
Skal jeg så bruge mig egen vurdering i stedet? Nej.
NRG er det næststørste elselskab i USA.
Vi er det største og mest profitable kraftværk
og har altid ejet kulkraftværker.
Vores flåde var forældet og kulstof-intensiv,
og det mente jeg ikke ville gavne virksomheden på lang sigt.
Vi påbegyndte en strategisk overgang til ren energi på NRG.
Vi taler om et marked
på mellem 1 og 1,5 billioner dollar.
Der er ikke mange andre muligheder som denne,
jeg tror ikke, at vi har råd til at lade være med at gøre det.
Forskere i hele verden satte et mål
om at reducere udledningen af kulstof i atmosfæren med 80% inden 2050.
Elsektoren er den største udfordring.
Vi skal ned på nul. Nul udledning.
Jeg er overbevist om, at elsektoren kan udgøres af 100% bæredygtig energi.
For tre dage siden, kørte Tyskland med 75% bæredygtig energi.
Berlin brasede ikke sammen, tro det eller ej.
Velkommen til Düsseldorf, d'damer og herrer.
Hold sikkerhedsbælterne fastspændte...
RESOL SOLAR HOVEDKVARTER
Jeg foreslår, at vi laver markedsføring som joint venture
for at opbygge det kinesiske og det globale marked.
Lad os udarbejde en strategi for fremtiden.
Vi fremstiller i Kina eller USA.
Jeg kan ikke se USA, men...
Det er MOU. M-O-U.
Forretningssamarbejde mellem Westech og Resol.
Tak. Jeg håber, vi kan arbejde mere sammen.
Tyskland er det største marked for solenergi.
I Tyskland har man tilpasset sig meget hurtigt.
De gennemførte en masse love,
for at få folk til at bruge solenergi.
Tyskland har besluttet at slukke for alle sine atomkraftværker i 2022.
Initiativet skal gøre Europas største økonomi
førende i at skabe vedvarende energi og arbejdspladser.
EU's mål er at have 20% vedvarende energi inden 2020.
PHILIP HIERSEMENZEL SENIOR RÅDGIVER, YOUNICOS ENERGI
Det går ikke hurtigt nok.
Vi kunne nemt nå til 80% vedvarende energi i 2030.
Det er slet ikke et teknisk problem.
Det er et spørgsmål om politisk vilje.
Og det er et spørgsmål om at bryde de store selskabers indflydelse,
der forsyner os med energi i dag.
Til denne form for vedvarende energi,
har vi brug, at regeringen giver retningslinjer,
og opmuntrer folk til at bruge solenergi.
USA har brug for handling.
USA har simpelthen ikke regnet ud,
hvordan man gør solenergi effektiv og billig.
Se på et land som Tyskland, det fungerer fint for dem.
- Og de har masser af sol. - Ja.
De får meget mere sol end os,
og hvis det er overskyet eller regner,
får du ikke noget ud af det.
Solen skinner ligeså meget i Tyskland, som den gør i London.
Selv hvis du medregner subsidierne fra den tyske regering,
og tyskerne betalte for den solenergi,
har de stadig skaffet 300,000 arbejdspladser.
Vi er fire gange så store og dobbelt så dygtige,
hvis du vil regne det ud.
Hvis vi gjorde som dem, ville vi få 2,5 millioner job.
Hvis du ønsker en grøn økonomi,
hvis du ønsker at stoppe udledningen af mange tons CO2 forurening i atmosfæren,
så er du nødt til at se på dem, der forurener,
og give dem
en grund til at holde op med at forurene.
Vi havde en strategi, og løsningen var kvoter og handel med kvoter.
Ideen er enkel: Ingen må forurene gratis.
Så enkelt er det.
Du må ikke forurene gratis.
Hvis du går ud og smider en dåse på jorden,
og en politibetjent ser dig, får du en bøde.
Det er et civiliseret land. Du må ikke forurene gratis.
Man må sige til de store olie- og kul firmaer:
I er de mest profitable virksomheder i verdenshistorien.
I får ikke flere skatterabatter eller andre goder fra os.
Vi kommer til at begrænse, hvor meget af denne
klodeopvarmede forurening, vi vil tillade på et år,
og hvert år tillader vi mindre, indtil vi er færdige.
Så de med det samme begynder at lægge deres penge til forskning og udvikling
i rene løsninger.
I nye teknologier, nye opfindelser, som man implementerer, så folk får job.
Med denne afstemning er lovforslaget vedtaget.
Kvotelovgivningen er vedtaget i Repræsentanternes Hus,
nu skal den i Senatet.
Da vi begyndte at rykke i snoren, ved jeg ikke, om vi tænkte:
Hvad hvis økonomien var bedre?
Hvis den var bedre for fattige?
Hvis den var bedre for de næste generationer?
Jeg tror ikke, vi indså, hvor stor en trussel, den lille tråd var
for mennesker, der tjener rigtig mange penge med det bagtæppe, der er nu.
ELPRISER AMERICANS FOR PROSPERITY REKLAME
Faktum: Kvoteloven vil betyde højere elregninger.
KVOTELOVEN
USA har ikke råd til at betale skat på kvoteloven.
Bed din senator om at stemme nej.
Regeringen er ved at overtage landets økonomi,
det er det, kvoteloven handler om.
AMERICANS FOR PROSPERITY MØDE
Hvis vi lader kvoteloven gå igennem,
hvis du tror, de tager dine penge nu,
så bare vent og se til den er vedtaget.
Americans for Prosperity ligner måske
en græsrodsorganisation med sine busture
og sine demonstrationer,
men Koch-brødrene stiftede organisationen, og de finansierer den.
Det er deres kamphund,
som de bruger til at forsvare deres kul-formuer.
I denne rapport gik vi gennem verdens milliardærer
fra Forbes' liste,
og vi kiggede på, hvem der bruger deres rigdomme
til at bremse solenergi og vindenergi
VICTOR MENOTTI - DIREKTØR INTERNATIONAL FORUM ON GLOBALIZATION
som energieffektivitet, og oppe i toppen
lærer vi noget om Charles and David Koch.
De ejer Koch industrier,
en kæmpekoncern med en formue, der er skabt på fossile brændstoffer.
De har i årenes løb kanaliseret millioner af dollars til lobbyister,
tænketanke, og falske græsrods aktører for at at beskytte fossile brændstoffer.
Lad os få Phil Kerpen i studiet,
han er leder af Policy for Americans for Prosperity.
Denne lov minder om en vandmelon.
Du har helt ret.
Denne lov er grøn udenpå og dyb kommunist-rød indeni.
Ideen om en pris på kulstof,
Americans for Prosperity and Glenn Beck slog hårdt ned på den idé.
Nu går han efter fortalerne for det, som Van Jones.
Han mente, at de grønne job var kimen til kapitalismens ødelæggelse,
og jeg tror, Obama er enig i det.
På et tidspunkt fik jeg nyhedstips om Van fra Google.
En dag var der 30, der var helt vanvittige,
pludselig var der 50 og så 60.
Du kunne se samtalen eskalere.
Han har været sort nationalist.
En erklæret kommunist.
Han endte som anarkist...
Og han sidder i Obamas regering.
Republikansk kongresmedlem Mike Pence krævede i dag, at Jones træder tilbage,
eller at Præsident Obama fyrer sin kontroversielle "zar".
- Skal han blive eller gå af? - Der er ingen tvivl, han skal gå af.
Jeg ved ikke, om Obama er modig nok til at fyre denne mand.
Og det handler i virkeligheden ikke om ham.
Det handler om at finde en indgang
til at angribe regeringen.
Før var det kun Fox, nu er det også de brede medier.
Jeg tror, jeg skal gå af i aften.
Jeg synes, du skal lytte til det, før du træffer en beslutning.
- Skat... - Jeg siger det bare.
Skat, det bliver ved,
og det bliver værre og værre.
Det har intet at gøre med dit arbejde.
Medierne har intet at gøre med virkeligheden,
men hele den amerikanske befolkning
har hørt om Van Jones, når denne måned er slut,
og det bliver ikke kønt.
Det her er en decideret krig mod mig.
Alle, vi kender, ville blive nødt til
at gå ud og forsvare alt, hvad jeg nogensinde har foretaget mig.
Søgelyset er rettet mod Præsident Obama
og hans kontroversielle "zar" for grønne job, Van Jones.
Spørgsmålet er nu, om Jones træder tilbage, bliver fyret,
eller måske endda overlever sagen?
Med os nu her i Washington...
Van Jones indgav sin opsigelse i et brev:
"Modstandere af forandring har iværksat en ondskabsfuld smædekampagne mod mig.
Med løgne og forvrængninger skaber de uklarhed og splid.
Jeg har modtaget et hav af opkald på tværs af det politiske spektrum,
der opfordrer mig til at kæmpe.
Men jeg tog hertil for at kæmpe for andre, ikke for mig selv."
Det var så ødelæggende, fordi
vi bogstaveligt talt var ét skridt fra
at åbne sluserne til de private investeringer,
nye iværksættere, nye arbejdspladser.
Repræsentanternes Hus vedtog en lovændring,
men Senatet ville ikke engang stemme.
NOIDA, INDIEN
I næsten 80 lande i verden
er solenergi lige så billig som traditionel elektricitet.
Solen er gratis for alle lande.
Der er ingen ende på handel med solenergi.
Her må være et godt marked i fremtiden.
Der er et kæmpe marked i fremtiden.
Der er en stor efterspørgsel, især fra udviklingslandene.
Men nogle lande har stadig ikke et forsyningssystem.
De behøver ikke et forsyningssystem til solenergi.
De skal bare sætte solenergi på taget.
Så får de lys.
Ligesom Johnny Appleseed.
Jeg planter mine frø til solenergi i hele verden.
I år har jeg rejst i mere end 30 lande.
Hej. Bonjour.
- Hej. Bonjour. Godt at møde dig. - Godt at møde dig.
Vi kan oplade i dagtimerne
og når natten kommer, har vi denne sensor,
så den virker.
Du kan nu forbedre livet for de fattige mennesker.
Den er smart. Virkelig.
Petroleum er meget dårligt for helbredet.
Vi vil give lys til 500 millioner afrikanere.
Hver dag ser jeg solnedgang og solopgang i forskellige lande.
Vi bor på Jorden.
Jorden er én klode. Det er en landsby.
En global landsby.
Gud, hvor er det smukt her.
Jeg tror mere og mere på, at min drøm går i opfyldelse,
og vi vil bruge mere solenergi.
Energi er ligesom kærlighed,
for mange mennesker har brug for kærlighed.
Mange mennesker har brug for energi, især gratis energi.
Tag ham af listen.
Syv, otte, syv, syv...
Jeg installerer solanlæg, og jeg er for at finde arbejde,
mon I har brug for at ansætte nogen?
Jeg tror faktisk, vi leder efter nogle.
Lad mig se, om vores HR-afdeling er ledig.
Wow, det er første gang, nogen siger:
"Ja, vi leder efter folk."
Jeg har ventet et år på det.
Godmorgen.
- Paul Muldrow. - Paul, godt at møde dig.
Jeg begyndte at arbejde med solenergi, fordi jeg tror på, at det er fremtiden.
Jeg gik glip af dot com bølgen, så jeg håber på,
at det store opsving her ikke har fundet sted endnu.
Måske for jer, men ikke for mig.
Hvor ligger du i forhold til løn?
Du ved...
Hvad I end vil betale.
Jeg vil ikke prøve at gå op eller ned.
Jeg er her for at arbejde
med det, I sætter mig til.
SOL LYS & EL
Mange siger:
"Jeg havde en onkel, der arbejdede på fabrik for 40 år siden
og han har ikke længere et arbejde, og derfor hader jeg Kina."
Jeg forstår dem.
Men når man ser på et soldrevet projekt,
koster selve solpanelet kun omkring en tredjedel.
De andre to tredjedele af udgifterne
er design, installation, salg, marketing service,
som er amerikanske arbejdspladser, 100% amerikanske arbejdspladser.
Du kan ikke outsource disse job til andre steder.
Hvis Kina presser prisen på solenergi ned,
kan det bedre betale sig at bruge solenergi end energi fra elselskaberne
og flere amerikanere kommer i arbejde, fordi flere solanlæg kan installeres.
Læringen fra Kina er,
at solenergi kan vokse meget stærkt.
Det betyder, at regeringen skal sende reelle signaler
til markedet, før en iværksætter kan trives.
Vi har brug for samme klarhed som under rumfartforsøget.
Vi rejser til månen og tilbage på et årti,
vi omlægger USA til grøn energi på et årti.
Vi må træffe den beslutning her i USA
og træde ind i fremtiden som de andre lande,
ellers falder vi bagud.
At være for solenergi, er på linje med konservative værdier,
for det er et frit marked.
Det skaber konkurrence for monopolerne.
Nogen siger, at dem
der støtter grøn energi, er kommunister.
DEBBIE DOOLEY STIFTER, GREEN TEA KOALITION
Jeg er højreorienteret og konservativ.
Jeg er blevet kaldt mange ting,
men jeg er aldrig nogensinde blevet kaldt kommunist.
Green Tea Koalitionen arbejdede sammen med Sierra Club
og andre miljøforkæmpere og ved du hvad,
vi har vundet kampen. Vi har fået mere solenergi, men også flere job.
Vi behøver ikke at vente på Washington, der er i hårdknude.
Vi vinder revolutionen én stat ad gangen.
GEORGIAS SENAT SENATSSEKRETÆR
Velgørenhedsorganisationen GRID Alternatives,
installerer gratis solenergi i lavindkomst hjem.
Det er mærkeligt at tænke på, at jeg ikke har et arbejde endnu,
men jeg får solenergi i mit hjem.
Det er en ledning med strøm.
Jeg har ikke klaret det, for efterspørgslen er der ikke endnu.
Men jeg må sige, at beslutningen om at få solenergi i mit hus
er den bedste, jeg nogensinde har truffet.
Vores elregning lå på mellem 80 og 90 dollar om måneden,
nu er den nede på fem dollar om måneden.
For det er dit.
Du skal ikke betale til alle mulige hver måned, og du får en lille regning.
Før vi fik solenergi, var der altid ballade om elregningen,
men den er lille nu.
Nu er mit hus så grønt, som det kan være,
og det er på grund af kurset i solenergi.
Tieren skal herop?
Ja, det er det første panel, vi skal lægge.
Okay.
Jeg har lige fået fuld tid.
Heldigvis var jeg til samtale hos denne virksomhed først.
Jeg sendte dem en email, og de ringede efter 30 minutter.
Jeg havde arbejde næste dag.
Alle panelerne er forbundne med hinanden,
og det går gennem J-boksen
til transformatoren. Bum, bum.
Bum, bum.
Jeg kan godt lide at lave installationer i de områder, jeg kender,
hvor jeg voksede op og har familie og venner.
Jeg har faktisk installeret solpanelerne deroppe.
Når jeg er på arbejde, møder jeg folk, jeg kender,
og de kigger på mig og tænker "Hvad laver du?"
"Jeg arbejder, mand." Sådan er det.
Efter et stykke tid begyndte jeg at se ham uden for skolen.
Så flyttede jeg ind lidt efter lidt.
Jeg vil gerne gøre det godt for min kæreste.
Min kommende familie.
Med det her arbejde kan jeg blive projektleder eller ingeniør.
Jeg kan være med til at designe systemer.
Jeg håber at gribe alle de muligheder.
Sig til David, at min opringning 16.45 skal rykkes til klokken 17
for at give os nok tid,
men... Okay, farvel, men jeg er klar. Tak, farvel.
Da sandheden kom frem, var jeg allerede trådt tilbage.
Jeg ved ikke, hvad næste skridt er.
Jeg traf det valg, jeg traf.
Jeg vil altid være i tvivl jeg vil altid se tilbage,
Jeg vil altid gennemgå det i mine tanker,
men intet af det, der er sket
har mindsket min tro på og tillid til det endelige udfald.
Jeg er måske ikke i Det Hvide Hus til at gennemføre det,
men det var heller aldrig mit mål.
Min tillid har altid været til almindelige mennesker.
FOLKETS KLIMAMARCH NEW YORK CITY 2014
Det vilde med solenergi er, at kampen kan finde sted lokalt.
Det betyder, at man skal involvere sig på lokalt niveau.
Lad være med at købe en Prius. For Guds skyld,
tag til dit lokale byrådsmøde, besøg dit lokale elselskab.
Sig, at du vil have ren energi.
Det er sådan, forandringen sker, og du får et arbejde.
JOB. RETFÆRDIGHED. REN ENERGI
VREDE BEDSTEMØDRE
Hey hey, ho ho, ud med hydro-fracking
KLIMA RETFÆRDIGHED
Hvis du venter på, at Washington handler,
kommer du til at vente længe.
Stater, stammer, byer, det er dér, det kommer til at ske.
Og hvem har mikrofonen? Jeg står ikke oppe på scenen og taler.
FOLKETS KLIMAMARCH
De giver græsrødderne scenen.
For det er dem, der får det gjort.
Jeg er en asiatisk-amerikansk mor til børn med astma og fra Oakland, Californien
Vi er asiatiske immigrantfamilier på frontlinjen,
der år efter år oplever brande fra raffinaderierne,
fordi vi bor tæt på Chevron.
ALDRIG IGEN
Vi er trætte af at vente på, at FN
løser klimaproblemerne.
SUND PLANET OG GODE JOB
Du kan ikke stoppe denne grønne bevægelse
trods sammenbruddet i Washington DC.
Den grønne økonomi fortsætter med at vokse.
Vi får en global, grøn økonomi.
Luk øjnene, læg dig til at sove og vi nedfryser dig kryogenisk.
Når vi tøer dig op om 100 år, har vi en grøn økonomi.
Det er fremtiden for menneskeheden. Hvis vi har en fremtid, er det den.
PARIS, FRANKRIG
I Paris her til morgen løftes sløret for en afgørende
klimaaftale efter to ugers forhandlinger.
Aftalen kræver, at næsten 200 nationer reducerer menneskeskabte udledninger
af drivhusgasser, og den er juridisk bindende.
FORMAND
Hvor stor betydning har denne aftale?
Markant.
For første gang nogensinde, er vi tæt på at nå en aftale
der rykker os væk fra tunge kulstof udledninger
og ind i en fremtid med alternativ energi.
Det er her en utroligt ambitiøs plan, der fuldstændig vil ændre
verdensøkonomien, hvis den bliver gennemført.
Vi har brug for klarhed og politiske signaler fra toppen,
vi har brug for at skabe flere virksomheder, og udfylde flere nicher
med denne utrolige amerikanske opfindelse.
Solcellen, som er hjertet af maskinen,
vil blive sat på markiser og telt-lignende materialer.
Vinduer vil have gennemsigtige fotovoltaiske solceller,
de vil være facade materialer, som arkitekter kan bruge æstetisk
og til noget elektricitet til bygningen.
Der vil være et solpanel bag på mobiltelefonen
så du ikke behøver at sætte den i et stik.
Nu er jeg forbundet til mit solanlæg.
Nu oplader jeg. Der er ren solenergi. Ingen CO2.
Du kører din elbil ind på en måtte
og gennem induktiv opladning, lader bilen op på én nat.
Den eneste måde at gøre det på
er ved at udnytte vind og sol.
I USA udgør solenergi mindre end 1% af energiforsyningen,
og vi beskæftiger allerede 120.000 mennesker.
Så når energiforsyningen udgør 10 eller 20%,
kommer vi til at have hundredtusindvis og millioner af ansatte.
Vi bliver en af de største arbejdsgivere i landet.
USA og Kina er de to største udledere af kulstof
i atmosfæren.
Hvis USA og Kina arbejdede sammen, ville det ændre hele spillet om
global opvarmning og klimaforandringer.
Der er ikke nok, at ét land indfører solenergi
og implementerer solenergi rundt om i verden.
Verden er forbundet.
Kort sagt, har vi har meget lidt tid til at gøre det rigtige.
Det er ikke USA og Kina, der er på spil, verden er på spil.
Jeg elsker Texas.
Vi har i alt 210 tønder land.
Her bliver der et uddannelsescenter.
Fordi vi skal uddanne folk.
I det område skal min solenergifabrik ligge.
På denne side skal solenergibyen ligge.
Vi bygger hotellet og konferencecenteret.
Mere end 3.000 mennesker kommer til at arbejde her.
Det er min drøm.
Kan du se det?